fi fi fi jbo es fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi tr fi tr jbo es fi fi fi fi fi fi fi es fi fi fi fi fi fi fi fi fi fi fi fi fi fi fi fi fi fi fr als fi fi fi fi fi fi fi fi fi fi fi fi fi fi fi fi fi fi fi es fi fi fi fi fi fi
Satamat löysivät nopeasti ”uuden normaalin”
Elpymistuesta meriklusterille siltaa kriisin yli
Koronapandemian vaikutukset meriklusteriin 2020
Sataman panos päästöjen vähentämiselle
Satamat löysivät nopeasti ”uuden normaalin”
Elpymistuesta meriklusterille siltaa kriisin yli
Tavaravienti kannatteli yleissatamien liikennettä vuonna 2021
Suomen Satamaliitto ry (info ​ satamaliitto.fi), 19.1.2022
Vuosi 2021 on päättynyt Suomen satamissa ulkomaan tavaraliikenteen hienoisessa laskussa. Valtaosassa Suomen yleissatamia rahtiliikenne kuitenkin kasvoi toisena perättäisenä koronavuonna.
Valtakunnallisesti Suomen satamissa viennin ja tuonnin kehitys vuonna 2021 oli noin 2 % alhaisempi kuin edellisvuonna. Tuonti laski ulkomaan tavaraliikenteessä noin 6 % mutta vienti oli vajaan prosentin kasvussa. Tonneina tämä kehitys tarkoittaa tuonnissa noin 42,3 miljoonaa tonnia ja viennissä 49,9 miljoonaa tonnia kuivaa ja nestemäistä rahtia yksiköitynä tai irtolastina kuljetettuna. Tuonti ja vienti satamissa olivat vuonna 2021 yhteensä 92,2 miljoonaa tonnia.
Suomen satamien kauttakulkuliikenteessä on tapahtunut vuoden kuluessa isohkoja siirtymiä. Päättyvä vuosi jää noin viiden prosentin laskuun transitoliikenteessä, mutta nimenomaisesti tuontitransitossa on ollut merkittävää kasvua, jopa 15 %:n tasokasvu. Vientitransitio oli vuoden 2021 lopussa vajaa seitsemän prosenttia edellisvuotta alemmalla tasolla. Kauttakulkuliikenteen volyymi vuonna 2021 oli noin 9 miljoonaa tonnia.
Konttiliikenne päätyi noin 5 prosentin laskuun vuoden 2021 lopussa. Kontteja kuljetettiin yhteensä 1,4 miljoonaa TEU-yksikköä. Tuontikonttien määrä laski noin 4 prosenttia ja vientikonttien noin kuusi prosenttia. Osa satamien asiakkaista on kärsinyt konttipulasta ja konttiliikenteen häiriöistä, mutta pitkäaikaisissa sopimussuhteissa liikennöiville teollisuuden asiakkaille konttitilanne on näyttäytynyt parempana.
Saimaan satamat ja sisävesiliikenne
Sisävesiliikenteen kokonaisvolyymi jäi hieman edellisvuoden tasosta. Suomen Satamaliiton jäsensatamia ovat Lappeenranta, Varkaus, Joensuu ja Kuopio. Yhteensä näissä satamissa kuljetettiin ulkomaan rahtia vajaa puoli miljoonaa tonnia.
Helsingin Satama ja HaminaKotka Satama suurimmat yleissatamat
Suurimmat rahtiliikenteen yleissatamat olivat Helsingin Satama noin 14,4 miljoonalla rahtitonnilla ja HaminaKotka Satama noin 14,5 miljoonalla rahtitonnilla kotimaan ja ulkomaan rahtia.
Matkustajaliikenteessä Helsingin Sataman matkustajamäärät jäivät koronarajoitusten vuoksi jopa edellisen koronavuoden määristä.
Nämä tiedot perustuvat Tilastokeskuksen julkistamiin tilastotietoihin niitä keskeisten satamayhtiöiden julkistamilla tiedoilla täydentäen. Tilastokeskus julkistaa lopulliset ja tarkastetut valtakunnalliset satama- ja meriliikenteen luvut helmikuussa 2022.
+358 50 470 8491
Mikä on Suomen Satamaliitto?
Koronapandemian vaikutukset meriklusteriin 2020
Sataman panos päästöjen vähentämiselle
Satamat löysivät nopeasti ”uuden normaalin”
Elpymistuesta meriklusterille siltaa kriisin yli
Website by Verkkovaraani 2016